Börn á hamfarasvæðum í Japan lifa í stöðugum ótta Barnaheill – Save the Children segja að börn , sem þurftu að yfirgefa heimili sín og hafast við í fjöldahjálparstöðvum í norðaustur hluta Japan , þjáist af kvíða eftir erfiða lífsreynslu sína . Nú eru tvær vikur síðan mannskæður jarðskjálfti og flóðbylgja urðu í landinu . A.m.k. 75 þúsund börn eru á vergangi eftir hamfarirnar . Starfsmenn á vegum Barnaheilla – Save the Children , sem eru að störfum á hamfarasvæðinu , hafa fengið upplýsingar um börn sem geta ekki sofið , fá martraðir og eru ásótt af minningum um nýliðna atburði . „ Lífi þessara barna og fjölskyldna þeirra hefur verið umturnað á síðustu fjórtán dögum . Á einu augabragði hafa þau glatað heimilum sínum , öllum eigum sínum og , í einhverjum tilfella , ættingum og vinum , “ segir Stephen McDonald , sem leiðir neyðarstarf Barnaheilla – Save the Children í Japan . „ Það skiptir öllu máli að veita börnum þann stuðning sem þau þurfa til að takast á við það sem gerst hefur og forða þeim frá tilfinningalegum vanda síðar meir . “ Börn segjast þjást af martröðum um flóðbylgjuna og óttast að slíkur atburður endurtaki sig . Í bænum Minimisanriku , sem varð illa úti í hamförunum , minnist hin tólf ára gamla Riko Tomita þess þegar bílar flutu að henni . Hún segist ekki geta ímyndað sér að snúa aftur til fyrra lífs . „ Ég var skelfingu lostin . Ég trúði ekki því sem fyrir augu bar . Við getum ekki hugsað okkur að snúa aftur heim , húsið okkar eyðilagðist en við óttumst líka aðra flóðbylgju . “ Starfsfólk Barnaheilla - Save the Children hefur einnig hitt foreldra og kennara sem viðra áhyggjur sínar af velferð barnanna í kjölfar hamfaranna . „ Sum barnanna sáu lík í trjánum , “ segir Hiroko Akama , kennari við Kazuma grunnskólann í Ischinomaki . „ Ein stúlka sá þegar flóðbylgjan hreif móður hennar með sér . Fjöldi barna heldur sig til baka og þau eru þögul . Ég veit ekki hvernig þau munu bregðast við í framtíðinni þegar þau rifja upp þessa atburði . “ Teymi á vegum Barnaheilla – Save the Children vinna á öllu hamfarasvæðinu við að hjálpa börnum sem urðu fyrir barðinu á jarðskjálftanum og flóðbylgjunni , m.a. með því að setja upp barnvæn svæ &